మానుగుంట మహీధర్ రెడ్డి

మానుగుంట మహీధర్‌ రెడ్డి  ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ మంత్రి. ఆయన 2019లో జరిగిన అసెంబ్లీ ఎన్నికల్లో కందుకూరు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
మానుగుంట మహీధర్ రెడ్డి 01 జూన్ 1957లో ఆంధ్రప్రదేశ్ రాష్ట్రం, ప్రకాశం జిల్లా, కందుకూరు మండలం, మాచవరం గ్రామంలో మానుగుంట ఆదినారాయణరెడ్డి, లలితమ్మ దంపతులకు జన్మించాడు. ఆయన నెల్లూరులోని సర్వోదయ కాలేజీలో ఇంటర్మీడియట్,  ఎస్వీ యూనివర్సిటీ నుండి డిగ్రీ, ఎల్‌ఎల్‌బి పూర్తి చేశాడు.

రాజకీయ జీవితం
మానుగుంట మహీధర్ రెడ్డి తన తండ్రి మానుగుంట ఆదినారాయణ రెడ్డి వారసత్వంగా రాజకీయాల్లోకి వచ్చాడు. ఆయన 1989లో జరిగిన అసెంబ్లీ కందుకూరు నియోజకవర్గం నుండి కాంగ్రెస్ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1994లో జరిగిన ఎన్నికల్లో కాంగ్రెస్‌ పార్టీ టిక్కెట్‌ దక్కకపోవడంతో స్వతంత్ర అభ్యర్ధిగా, 1999లో తిరిగి కాంగ్రెస్‌ పార్టీ అభ్యర్దిగా పోటీ చేసి ఓడిపోయాడు. మహీధర్ రెడ్డి 2004, 2009 జరిగిన ఎన్నికల్లో వరుసగా రెండుసార్లు ఎమ్మెల్యేగా  గెలిచి నల్లారి కిరణ్ కుమార్ రెడ్డి మంత్రివర్గంలో మున్సిఫల్‌ శాఖ మంత్రిగా పనిచేశాడు.

మహీధర్ రెడ్డి 2014లో జరిగిన ఎన్నికల్లో పోటీ కి దూరంగా ఉన్నాడు. ఆయన 2018లో వైఎస్సార్ కాంగ్రెస్ పార్టీలో చేరి వై.ఎస్.ఆర్.కాంగ్రెస్ పార్టీ కందుకూరు నియోజకవర్గం ఇంచార్జిగా నియమితుడయ్యాడు. ఆయన 2019లో వైసీపీ అభ్యర్థిగా పోటీ చేసి ఎమ్మెల్యేగా పోటీ చేసి గెలిచాడు.

మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2019)